
Изх. №................................./   ……….2024 г.

Вх. №................................./     ……….2024г.
До

Общински съвет

град Ардино

П Р Е Д Л О Ж Е Н И Е

от  инж. Изет Изет Шабан – Кмет на община Ардино

ОТНОСНО:
Провеждане на процедура по Закона за обществени поръчки за възлагане на  превоз по автобусна линия  от утвърдената  Общинска транспортна схема, квота  на община Ардино.

Уважаеми господин Председател,

Уважаеми дами и господа общински съветници,


Съгласно разпоредбата на чл.19, ал.2 от Закона за автомобилните превози и във връзка с чл.16в, ал.1 от Наредба №2/ 15.03.2002г. на МТС за условията и реда за утвърждаване на транспортни схеми и за осъществяване на обществен превоз на пътници с автобуси Общинският съвет възлага превозите по автобусни линии след проведена процедура по ЗОП, когато възложителят предвижда компенсиране на превозвачите за извършени разходи и/или им предоставя изключителни права срещу изпълнението на задължение за обществена услуга. В тази връзка предлагам на Вашето внимание, след обсъждане и гласуване  да приемете следните 

ПРОЕКТО - РЕШЕНИЯ
На основание чл.21, ал.1,т.23 от ЗМСМА, чл.19, ал.2 от Закон за автомобилните превози, във връзка с чл.16в, ал.1 от Наредба №2/ 15.03.2002г. на МТС за условията и реда за утвърждаване на транспортни схеми и за осъществяване на обществен превоз на пътници с автобуси, Общински съвет-Ардино реши:

I. Дава съгласие да се проведе процедура по Закона за обществените поръчки за възлагане на обществен превоз на пътници по автобусна линия от утвърдената Общинска  транспортна схема, както следва:

1. Автобусна линия от Общинската транспортна линия Долно Прахово – Търна с час на тръгване от  с. Долно Прахово 13.20 ч. и час на тръгване от с. Търна 13.40 ч. изпълнява се целогодишно, ежедневно.
ІІ. В съответствие с чл.2 от Наредба №2 от 15.03.2002 г. на МТС и чл.10, ал.1 от ЗОП в процедурата могат да участват физически и юридически лица, регистрирани като търговци, както и техни обединения, които притежават лиценз за извършване на превоз на пътници на територията на Република България или лиценз на Общността и други документи, които се изискват от Закона за автомобилните превози и приложимите подзаконови нормативни актове, както и от ЗОП.

ІІІ. С настоящето решение Общинският съвет делегира изпълнението на своите функции на Кмета на община Ардино като го оправомощава да предприеме, всички правни и фактически действия по провеждането на процедурата, по реда на ЗОП, както и  сключване на договор с определените за изпълнители  кандидати.
Приложение: 1. Маршрутно разписание - 1 бр.
Изготвил: Началник отдел „СИП“ ………………………

 /Джейлян Муталибов/
   
ВНЕСЪЛ: 

   
Инж. Изет Шабан
   
Кмет на община Ардино
Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568
e-mail:   ardino@abv.bg
